શીર્ષક: BBC Top News : વેનેઝુએલા: રાષ્ટ્રપતિ પદ માટે દાવો કરનારા બન્ને પક્ષના સમર્થકો દ્વારા પ્રદર્શન\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તેઓ વેનેઝુએલાની રાજધાની કારાકસમાં રાષ્ટ્રપતિ નિકોલસ મદુરો અને તેમના કથિત વચગાળાના અનુગામી જુઆન ગ્યુએડોના સમર્થનમાં તેમના સમર્થકો વિરોધ પ્રદર્શન કરી રહ્યા છે.

ગ્યુએડોનું કહેવું છે કે દેશમાં વિપક્ષનું વિરોધ પ્રદર્શન ચાલુ જ રહેશે. જ્યારે બીજી તરફ મદુરોનું સમર્થકોને કહેવું છે કે તેઓ વેનેઝુએલાના રાષ્ટ્રપતિ છે.

ગ્યુએડોએ ગત મહિને પોતાને વેનેઝુએલાના રાષ્ટ્રપતિ જાહેર કરી દીધા હતા અને અમેરિકા તથા કેટલાક લેટિન એમિરકન દેશોનું તેમને સમર્થન છે.

જ્યારે બીજી તરફ રશિયા અને ચીન મદુરોના સમર્થનમાં છે.

મદુરોએ બીજા કાર્યકાળ માટેના શપથ લીધા બાદ સમગ્ર મામલોનો વિવાદનો વિષય બન્યો છે.

વિવાદિંત ચૂંટણી બાદ તેમણે શપથ લીધા હતા. ચૂંટણી વિવાદીત રહી હતી, કેમ કે ઘણા વિપક્ષી નેતાઓએ ચૂંટણીમાં ભાગ નહોતો લીધો. 

આ નેતાઓ જેલમાં હતા અથવા ઘણાંએ ચૂંટણીનો બહિષ્કાર કર્યો હતો.

જ્યારે બીજી તરફ વેનેઝુએલાના સામાજિક નેતા હ્યુગો શેવેઝના સત્તારોહણની વીસમી વર્ષગાંઠ નિમિત્તે એકઠા થયેલા લોકોને સંબોધન કરતા મદુરોએ કહ્યું હતું કે આંતરરાષ્ટ્રીય મીડિયા સરકારના સમર્થન થતાં પ્રદર્શનને નથી બતાવી રહ્યું.

અમેરિકા બાદ રશિયા પણ INFમાંથી ખસ્યું

અમેરિકા બાદ રસિયાએ પણ ઇન્ટરમીડિયેટ રૅન્જ ન્યુક્લિયર ફોર્સ એટલે કે આઈએનએફમાંથી ખસી જવાની જાહેરાત કરી છે. એટલું જ નહીં રશિયાએ નવેસરથી મિસાઇલ્સ વિક્સાવવાની જાહેરાત પણ કરી છે. 

રશિયાના રાષ્ટ્રપતિ વ્લાદિમીર પુતિને કહ્યું, "અમેરિકાએ આ સંધિને સસ્પેન્ડ કરવાની જાહેરાત કરી છે, ત્યારે અમે પણ આ સંધિને સસ્પેન્ડ કરવાની જાહેરાત કરીએ છે."

પુતિને ઉમેર્યું હતું કે આમ છતાંય વાતચીત માટે દરવાજા ખુલ્લા છે. 

આ પહેલાં અમેરિકાના રાષ્ટ્રપતિ ડોનાલ્ડ ટ્રમ્પે આ સંધિને છ મહિના માટે મોકૂફ કરવાની જાહેરાત કરી હતી.

ટ્રમ્પે આરોપ મૂક્યો હતો કે રશિયા દ્વારા અનેક વખત આ સંધિનો ભંગ કરવામાં આવ્યો છે, જેના કારણે અમેરિકા તથા યુરોપની સુરક્ષા ઉપર જોખમ ઊભું થયું છે.

ટ્રમ્પ સરકારનું કહેવું છે કે જો આગામી સમયમાં પણ ઉલ્લંઘન ચાલુ રાખવામાં આવશે તો અમેરિકા આ સંધિમાંથી ખસી જશે.

કૉલ્ડવૉરના સમયથી પરમાણુ હથિયાર માટે અમેરિકા અને રશિયાની દોટને અટકાવવા આ સંધિ 1987માં અમલમાં આવી હતી.

તમે આ વાંચ્યું કે નહીં?

ઇજિપ્તમાં પચાસ 'મમી' મળી આવ્યાં

ઇજિપ્તમાં પ્ટોલેમૅઇક કાળ(ઈ. પૂ- 305-30)નાં પચાસ મમી મળી આવ્યા છે. તેઓ એક કબરમાં મળી આવ્યા હતા. ઇજિપ્તના પુરાતત્ત્વવિભાગને તે મળી આવ્યા...